KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. augusztus 30-i rendkívüli ülésére)


TÁRGY: 		A 3906/29 HRSZ-ON NYILVÁNTARTOTT, KIVETT BEÉPÍTETLEN TERÜLET RENDELTETÉSŰ INGATLAN TULAJDONJOG ÁTRUHÁZÁSA ADÁSVÉTEL ÚTJÁN


Kecskés Richárd (a továbbiakban: Kérelmező) kérelmet nyújtott be, Kiskőrös Város Önkormányzata (a továbbiakban: Önkormányzat) üzleti vagyonát képező 3906/29 hrsz-on nyilvántartott kivett beépítetlen terület rendeltetésű, 1300 m2 alapterületű ingatlan megvásárlás érdekében.
Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 12. § (4) bekezdés b) pontja alapján a nettó 10.000.000,- Ft egyedi értéket el nem érő üzleti vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az értékesítésre kijelölésről a Polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt. 
Az ingatlant a polgármester értékesítésre kijelölte.
Amennyiben a Képviselő-testület hozzájárul fenti mértékű területrész értékesítéséhez, úgy az a Kérelmező tulajdonában lévő 0367/14 és 0367/15 hrsz-ú ingatlanokkal - belterületbe vonási eljárását követően - telekalakítással összevonásra kerül.
A független ingatlanforgalmi szakértő véleményében az ingatlan vételárát 2.950.000,-Ft értékben határozta meg. Az ingatlan nem minősül önállóan beépíthető építési teleknek, ezért az általános forgalmi adóról szóló 2007. évi CXXVII. törvény alapján általános forgalmi adó nem terheli.
Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2023. augusztus 28.
	
	Domonyi László s.k.,
	polgármester



HATÁROZAT-TERVEZET

A Képviselő-testület

1. egyetért Kiskőrös Város Önkormányzata üzleti vagyonát képező Kiskőrös, belterület 3906/29 hrsz-on nyilvántartott, kivett beépítetlen terület rendeltetésű, 1300 m2 térmértékű ingatlan tulajdonjogának határozat-tervezet mellékletét képező adásvételi szerződésben foglalt feltételekkel történő átruházásához Kecskés Richárd részére 2.950.000,-Ft értékben,

2. felhatalmazza polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.


Felelős:	polgármester
Határidő:	azonnal


